Emil Steinberger - Alemannische Wikipedia

# Emil Steinberger

### Us der alemannische Wikipedia, der freie Dialäkt-Enzyklopedy

| Dialäkt: Schwäbisch

Dr Emil Steinberger (* 6. Januar 1933 en Luzern) isch an Schweizer Kabrettischd, Schrifdschdellr, Regisseur on Schauspieler, wo seid de 70er amma breida Publikum en Deitschland on en dr Schweiz wegga seine witziche TV-Sketch als "EMIL" bekannt isch.

## [ändere] Leba ond Schaffa

Noch ra Ausbildong zom Boschtbeamta hot er ab 1960 fenf Johr lang dia Luzernr Schul fir Gschdaldong bsuacht ond isch diblomiertr Grafichr worda. 1967 hot er s "Kleintheater am Bundesplatz" ereffnt, wo Jazzkonzert, Theadr- on Kabrettvorschdellunga on nadirlich seine eigne Brogramm schdaddgfonda henn. Dr Emil Schteibergr hot en Luzern a Schdudio-Kino mit 150 Blätz uffbaut, wo bis heit ondram Nama "Atelier-Kino" exischdierd.

Em Johr 1977 isch er no für nein Monat en dr Manege vom Circus Knie gschdanda. Die en dr ARD ausgschdrahlde Emil-Uffzeichnonga henn ihn no au en Deitschland bekannt gmacht. Es senn no diverse Tourneea durch die Bondesrebublik on d Schweiz gfolgd, au en dr DDR isch er mährmols ufftretta. Wega denne iberaus erfolgreiche Tourneea hot er sich no 1980 entschlossa bloss no dr "Emil" zom sei. Seine "Emil-Nommra" hot er au uff Franzesisch gschpielt. Fir die Fanzosa muss es wohl bsondrs luschdig gwä sei, wia mr so liesd...

Drneba isch er au als Schbrecher en Kenderherschbiel (z.B. en Michel aus Lönneberga von dr Aschdridd Lindgren) gwä (der Witz do droh isch, daß dr Michl em Original "EMIL" hoist) on em Kenderbrogramm vom Fernsehen DRS dädig.

A weitrer Meilastoi en seinra Karrier isch die Hauptroll em Film Die Schweizermacher onter m Regisseur Rolf Lyssy gwä. Er isch abbr au sehr guat em Film Video-Liebe, a baar Johr schbädr gwä. Er hot a greesre Roll ghet on isch no witzichr gwä.

Im Johr 1987 isch die letscht Emil-Vorstellong glaufe. Dr Emil Steibergr isch no Ende 1993 noch New York, zom dort a normals, birgrlichs Leba en dr Anonymität zom fihra, hot am 28. Mai 1999 sei Lebnsgfährdin, d Niccel Kristuf gheirotet. Beide senn abr 1999 en d Schweiz zrickgkehrt on lebet seitdem am Genfersee.

Danoch isch no sei erschds Buch "Wahre Lügengeschichten" erschiena, wo no viele Lesunga in dr Schweiz on en Deitschland drauf gfolgt senn. Em Oktober 2001 isch no sei zweits Buch "Emil via New York" erschiena. Em Johr 2001 hot er mit seinra Frau an eigna Verlag grindet, die "Edition E", wo neba seine Biacher au seine EMIL-Sketch uff Vidjo on DVD dren vreffentlicht on vrtrieba werdet.

## [ändere] Auszeichnonga

Dr Emil Steinberger hot a ganze Reih vo Auszeichnonga bekomma:

- 1971 - "Anerkennungspreis der Stadt Luzern" für kulturelle Tätigkeiten
- 1985 - Prix Walo
- 1986 - Karl-Valentin-Orden
- 1976 - Deutschen Kleinkunstpreis in der Kategorie Kabarett
- 1988 - Hans Reinhart-Ring der Schweizer Gesellschaft für Theaterkultur
- 1996 - "Ehrennadel der Stadt Luzern"
- 2003 - Rose von Montreux Goldene Ehrenrose
- 2003 - Oertli-Preis für seinen Sprachgrenzen überschreitenden Humor
- 2004 - Göttinger Elch für sein Lebenswerk
- 2004 - Deutscher Comedypreis Ehrenpreis für sein Lebenswerk
- 2004 - Morenhovener Lupe
- 2005 - Salzburger Stier Ehrenstier für sein Lebenswerk

## [ändere] Seine wichtichschde Sketch (a Auswahl)

Hochdeutsch | Schwyzerdüütsch | Francais
--- | --- | ---
Am Fenster | Am Fenster | A la fenetre
Am Matterhorn | Am Matterhorn | Au Cervin
Das Steuerformular | Stüürformular | -
Der Blutspender | De Bluetspänder | Donneur du sang
Der Feinschmecker | De Gourmet | Le gourmand
Der Kinderwagen | De Chinderwage | La poussette
Der Wahlverlierer | De Wahlverlüürer | Politicien flambant
Hochzeitsglückwünsche | Hochzeitsglückwünsche | -
Im Zug | Im Zug | Dans le train
Mengenlehre | Mengenlehre | La theorie des ensembles
Polizeihauptwache | Polizeihauptwach | Poste de police
Telegrafenamt | De Telegrafenbeamti | -
- | Am Kiosk | Le kiosque
- | De Quizmaster | -

## [ändere] Ekschterni Syte

- Literatuur vo und über Emil Steinberger im Kataloog vor DNB
- http://www.emil.ch/
- http://www.edition-e.ch/
- http://www.ichbinfroehlich.ch/
- Emil Steinberger im VIP-Gästebuch von www.startalk.ch
- http://www.goettinger-elch.de

Persoonedaate
NAME: | Steinberger, Emil
ALTERNATIVNAMEN: |
KURZBESCHREIBUNG: | Schweizer Kabarettist, Schriftsteller, Regisseur und Schauspieler
GEBURTSDATUM: | 6. Januar 1933
GEBURTSORT: | Luzern
STERBEDATUM: |
STERBEORT: |

Des isch e Artikel oder e Absatz über e regionali Bsunderheit. Er dät no besser wirke, wänn er in dr Dialäktspiilart vu sälere Region gschriibe wär. Ich, dr erscht oder dr Hauptautor vu däm Artikel oder däm Absatz, dät mi freie, wänn eber esach in s lokal Alemannisch ibersetze dät. Schryb bitte i dr Zämmefassig dass du de Artikel i de lokale Dialäkt umänderesch.

Lueg dezue au Froge un Antworte zum Dialäkt.

Vun "http://als.wikipedia.org../../../e/m/i/Emil_Steinberger_4ed0.html"

Kategorie: Artikel uf Schwäbisch | Dichter & Schriftsteller | Schauspieler

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français